केंद्रीय मंत्री और दिग्गज बीजेपी नेता अनंत कुमार का सोमवार को एक निजी अस्पताल में निधन हो गया था. वह पिछले काफी समय से कैंसर की बीमारी से जूझ रहे थे. आज बेंगलुरु में उनका अंतिम संस्कार किया गया. इस दौरान यहां उन्हें श्रद्धांजलि देने के लिए भारतीय जनता पार्टी के अध्यक्ष अमित शाह, वरिष्ठ नेता लालकृष्ण आडवाणी, गृहमंत्री राजनाथ सिंह समेत केंद्र सरकार के कई मंत्री और बीजेपी के दिग्गज नेता मौजूद रहे.